Az 1993 és 2003 között érvényben lévő kieséses rendszer alatt 1998-ban és 2001-ben nem vehettek részt az előző évek rossz eredményei miatt. 2003-ban Alf Poier komikus előadásával a hatodik helyen végeztek, és a jó eredménynek köszönhetően a következő évben automatikusan döntősök voltak. A 2004-ben bevezetett elődöntőben kétszer, 2005-ben és 2007-ben vettek részt, mindkétszer sikertelenül, ezután az ORF visszalépett a versenytől. A visszalépés okaként Edgar Böhm, az ORF szórakoztató főszerkesztőségének vezetője a szavazás igazságtalanságát nevezte meg. A 2010-es versenyen elért német győzelem után a visszatérés mellett döntöttek, ekkor első alkalommal tudtak továbbjutni az elődöntőből. 2012-ben ismét kiestek az elődöntőben, ahol mindössze 8 ponttal az utolsó helyen végeztek. 2013-ban sem sikerült továbbjutniuk. 2014-ben Conchita Wurstnak köszönhetően megszerezték második győzelmüket, azonban a következő évben a hazai rendezésű versenyen az utolsó helyen végeztek 0 ponttal. 2016-ban és 2017-ben sikerült kvalifikálniuk magukat a döntőbe, ahol a 13. és 16. helyet érték el. 2018-ban pedig, a dobogó harmadik fokára léphettek fel. Öt év után 2019-ben ismét nem sikerült továbbjutniuk, hiszen utolsóelőtti helyen végeztek.